CELEX: 32012D0322
Language: sl
Date: 2012-06-20 00:00:00
Title: Sklep Sveta 2012/322/SZVP z dne 20. junija 2012 o spremembi Sklepa 2011/782/SZVP o omejevalnih ukrepih proti Siriji

26.6.2012   
            
            
               SL
            
            
               Uradni list Evropske unije
            
            
               L 165/45
            
         SKLEP SVETA 2012/322/SZVP
   z dne 20. junija 2012
   o spremembi Sklepa 2011/782/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:
   
               (1)
            
            
               Svet je 1. decembra 2011 sprejel Sklep 2011/782/SZVP o omejevalnih ukrepih proti Siriji (1).
            
         
               (2)
            
            
               Treba je še bolj pojasniti uporabo člena 1(3)(b) in člena 1a(2)(b) Sklepa 2011/782/SZVP.
            
         
               (3)
            
            
               Sklep 2011/782/SZVP bi bilo treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep 2011/782/SZVP se spremeni:
   
               1.
            
            
               člen 1(3)(b) se nadomesti z naslednjim:
               
                           „(b)
                        
                        
                           neposredno ali posredno financiranje ali zagotavljanje finančne pomoči v zvezi s predmeti iz odstavkov 1 in 2, vključno zlasti z nepovratnimi sredstvi, posojili in izvozno kreditnimi zavarovanji ter zavarovanji in pozavarovanji, za vsako prodajo, dobavo, prenos ali izvoz takih predmetov ali za zagotavljanje s tem povezane tehnične pomoči, posredniških ali drugih storitev fizičnim ali pravnim osebam, subjektom ali organom v Siriji ali za uporabo v tej državi.“;
                        
                     
         
               2.
            
            
               člen 1a(2)(b) se nadomesti z naslednjim:
               
                           „(b)
                        
                        
                           financiranja ali finančne pomoči v zvezi s predmeti iz odstavka 1, vključno zlasti z nepovratnimi sredstvi, posojili in izvoznimi kreditnimi zavarovanji ter zavarovanji in pozavarovanji, za vsako prodajo, dobavo, prenos ali izvoz takih predmetov ali za zagotavljanje s tem povezane tehnične pomoči, posredniških ali drugih storitev fizičnim ali pravnim osebam, subjektom ali organom v Siriji ali za uporabo v tej državi,“.
                        
                     
         Člen 2
   Ta sklep začne veljati na dan sprejetja.
   
      V Bruslju, 20. junija 2012
      
         
            Za Svet
         
         
            Predsednica
         
         C. ASHTON
      
   
   
      (1)  UL L 319, 2.12.2011, str. 56.